Blood on the Tracks

***Blood on the Tracks*** er Bob Dylans femtende studioalbum, utgitt i 1975 av Columbia Records. Albumet markerte Dylans tilbakekomst til Columbia etter to album på Asylum Records.

Etter flere utgivelser med lunken mottakelse var kritikere og fans enige om at Dylan var tilbake i storform. I ettertid blir albumet betraktet som ett av hans beste. Uttrykket «det beste siden *Blood on the Tracks*» er blitt brukt om påfølgende plater.
Albumet satte standarden for bekjennende singer-songwriter-album; selv om Dylan har sagt at sangene ikke er selvbiografiske, sier hans sønn Jakob Dylan: «The songs are my parents talking». Mesteparten av tekstene på albumet handler om hjertesorg, sinne og ensomhet. 

I 2003 kom albumet på 16.-plass på musikkmagasinet *[[Rolling Stone]]*s liste over «Tidenes 500 beste album».

Albumet nådde nummer 1 på Billboards popliste og nummer 4 i Storbritannia. Singelen «Tangled Up in Blue» kom på 31.-plass på Pop Singles Chart. I 2004 ble albumet vurdert til en femteplass på Pitchforks The 100 Best Albums of the 1970s. Albumet er blitt et av Dylans mestselgende studioalbum med sertifiseringen dobbel-platina i USA.

## Notater

Sangene regnes som hovedsakelig inspirert av urolighetene i Dylans privatliv på den tiden, spesielt separasjonen fra hans daværende kone Sara Dylan.

Alle de ti sangene på albumet ble originalt spilt inn i New York City og produsert av Phil Ramone. Men da Columbia var klar til å produsere LP-en trakk Dylan seg i siste minutt, og på slutten av året spilte han inn fem av de ti sangene på nytt i Minneapolis med en besetning samlet av hans bror David Zimmerman.

Dylans fans stiller alltid spørsmål om hans begrunnelse for å trekke albumet, og en ubekreftet påstand er at den musikalske følelsen av albumet hadde vært for ensformig med for mange sanger i samme tone og den samme slappe rytmen. Det har også blitt sagt at bare to uker før utgivelsen av *Blood on the Tracks* spilte Dylan en acetat av platen for sin bror og at hans kommentarer fikk Dylan til å kutte albumet på nytt.

Under et radiointervju med Mary Travers kom de i snakk om albumets vedvarende popularitet, og Dylan utbrøt: «A lot of people tell me they enjoy that album. It's hard for me to relate to that. I mean, it, you know, people enjoying the type of pain, you know?» (*norsk:«Mange forteller meg at de liker albumet. Det er vanskelig for meg å forstå det. Jeg mener, det, du vet, at folk liker den typen smerte, liksom?»*)

I boken *Shakey: Neil Young's Biography* skriver Jimmy McDonough at før *Blood on the Tracks* ble utgitt, besøkte Dylan Neil Young i hans hjem i Florida. Dylan ville at Young skulle få høre noen av sangene slik at han kunne få Youngs mening om dem.

## Sporliste
Alle sanger er skrevet av Bob Dylan.

### Side en
#«Tangled Up in Blue»&nbsp;– 5:42 (Minneapolis)
#«Simple Twist of Fate»&nbsp;– 4:19 (NYC, Sept 1974)
#«You're a Big Girl Now»&nbsp;– 4:36 (Minneapolis)
#«Idiot Wind»&nbsp;– 7:48 (Minneapolis)
#«You're Gonna Make Me Lonesome When You Go»&nbsp;– 2:55 (NYC, Sept 1974)
### Side to
#«Meet Me in the Morning»&nbsp;– 4:22 (NYC, Sept 1974)
#«Lily, Rosemary and the Jack of Hearts»&nbsp;– 8:51 (Minneapolis)
#«If You See Her, Say Hello»&nbsp;– 4:49 (Minneapolis)
#«Shelter from the Storm»&nbsp;– 5:02 (NYC, Sept 1974)
#«Buckets of Rain»&nbsp;– 3:22 (NYC, Sept 1974)

## Listeplasseringer

## Personell
*Bob Dylan&nbsp;– Vokal, Gitar, Munnspill, Orgel, Mandolin
*Bill Peterson&nbsp;– Bass-gitar
*Eric Weissberg&nbsp;– Banjo, Gitar (NYC Sessions)
*Tony Brown&nbsp;– Bass-gitar (NYC Sessions)
*Charles Brown, III&nbsp;– Gitar (NYC Sessions)
*Bill Berg&nbsp;– Trommer
*Buddy Cage&nbsp;– Steelgitar 
*Barry Kornfeld&nbsp;– Gitar (NYC Sessions)
*Richard Crooks&nbsp;– Trommer (NYC Sessions)
*Billy Preston – Orgel, Keyboard
*Paul Griffin&nbsp;– Orgel, Keyboard
*Gregg Inhofer&nbsp;– Keyboard
*Thomas McFaul&nbsp;– Keyboard (NYC Sessions)
*Chris Weber&nbsp;– Gitar, 12 strengers gitar
*Kevin Odegard&nbsp;– Gitar
*Phil Ramone&nbsp;– Lydtekniker
*Pete Hamill&nbsp;– Liner Notes
*Ron Coro&nbsp;– Design

## Se også
* Rolling Stone's 500 Greatest Albums of All Time

## Referanser


## Eksterne lenker
*